Չիլոյանի ընկերոջ, բանաստեղծ ԴԱՎԻԹ ՀՈՎՀԱՆՆԵՍԻ կարծիքով, հուշակոթողը խորհրդանշում է չիլոյանական մի ողջ սերնդի. «Ես «Նիգ-Ապարան»-ի կատարած բարի գործերից ամենախորհրդանշականն եմ համարում այս հուշակոթողը, որովհետեւ սա միայն Սլավիկ Չիլոյանին չի վերաբերում։ Սա վերաբերմունք է այն սերնդի նկատմամբ, որը թեպետ ամպագոռգոռ հայտարարություններ չարեց, քաղաքական շարժումներ չարեց, բայց, ըստ էության, այն երկրում բանաստեղծական թե հասարակական կեցվածքի մի օպոզիցիա էր եւ որը հավատարիմ մնաց իր կեցվածքին մինչեւ այսօր։ Եւ սա մի ամբողջ սերնդի հուշարձան է։ Սերունդ, որը մարմնավորում է Սլավիկ Չիլոյանը, սերունդ, որի համար չգրված բանավոր մանիֆեստ էր Չիլոյի կյանքը»։